5. தத்துவமரபு என்பது ஞானத்தின் தர்க்க வடிவம் மட்டுமே என்ற தெளிவுடன் இருத்தல். தத்துவம் எதற்கும் முழுமையான விடையை அளிக்காது. மெய்ஞானம் என்பது தர்க்கத்துக்கு அப்பாற்பட்ட நிலையில் அடையப்பெறும் ஒரு தரிசனம். அதை அழகியலுடன் வெளிப்படுத்துகையில் இலக்கியமாகிறது. தர்க்கபூர்வமாக வெளிப்படுத்துகையில் தத்துவமாகிறது. தத்துவமும் அழகியலும் தங்களுக்கான ஒரு முறைமையைக் கொண்டவை. அம்முறைமைக்குள் நின்றபடி நாம் அவற்றைப் பயில்கிறோம். ஆனால் தூய உள்ளுணர்வால் அவற்றின் வழியாகவே அவற்றை மீறிச்சென்றே நாம் மெய்ஞ்ஞானத்தை அறியமுடியும்